**«ԱՐԵՎ Սոցիալիստական** **» ԿՈՒՍԱԿՑՈՒԹՅՈՒՆ**

**ԾՐԱԳՐԻ ՀԻՄՆԱԿԱՆ ԴՐՈՒՅԹՆԵՐ**

<<ԱՐԵՎ Սոցիալիստական>> կուսակցությունը հիմնադրվել է Հայաստանի Հանրապետության զարգացման գործում մասնակցություն ունենալու, հասարակության համար արժանավայել կենսամիջավայր ապահովելու, սոցիալական արդարություն վերահաստատելու և պետության հզորացմանն ու ամրապնդմանը նպաստելու նպատակով:

Կուսակցության նպատակն է նպաստել Հայաստանի Հանրապետությունում քաղաքական մշակույթի առողջացմանը, քաղաքացիական հասարակության մեջ արժեհամակարգի ձևավորմանը, տնտեսական միջոցառումների աշխուժացմանը։

Կուսակցությունն առաջնային է համարում երկրում ժողովրդավարական կարգերի ամրապնդումը, քաղաքացիական հասարակության զարգացումը, սոցիալական արդարության վերականգնումը, մարդու իրավունքների, ազատությունների պաշտպանությունը, օրենքի և իրավունքի գերակայությունը:

**«ԱՐԵՎ Սոցիալիստական** **» ԿՈՒՍԱԿՑՈՒԹՅՈՒՆ**

**ԿԱՆՈՆԱԴՐՈՒԹՅԱՆ ՀԻՄՆԱԿԱՆ ԴՐՈՒՅԹՆԵՐ**

<<ԱՐԵՎ Սոցիալիստական>> կուսակցությունն իր գործունեությունն իրականացնում է Հայաստանի Հանրապետության Սահմանադրության, Հայաստանի Հանրապետության օրենքների և իրավական ակտերի, կանոնադրության, ինչպես նաև իր ծրագրի հիման վրա։

Կուսակցության նպատակն է Հայաստանի Հանրապետության սահմանադրական կարգի շրջանակներում ուղիղ ժողովրդավարության և ժողովրդավարական այլ գործիքների ամրապնդման եղանակով մասնակցել պետության հանրային քաղաքականության ձևավորմանը, մշակմանը և իրականացմանը, ինչպես նաև ընտրությունների միջոցով ապահովել իր ներկայացվածությունը պետական կառավարման և տեղական ինքնակառավարման մարմիններում։

Կուսակցությունը ձգտում է ՀՀ Սահմանադրության և օրենքների շրջանակներում ժողովրդավարական ընտրությունների միջոցով ապահովել իր ներկայացվածությունը պետական կառավարման և տեղական ինքնակառավարման մարմիններում և այդ ճանապարհով մասնակցել պետական իշխանության և տեղական ինքնակառավարման մարմինների ձևավորմանը և պետական քաղաքականության մշակմանն ու իրականացմանը։